b'\n_START_ARTICLE_\nEkonomija\n_START_SECTION_\nPrimerjava izrazov\n_START_PARAGRAPH_\nZanimiva je primerjava izrazov politi\xc4\x8dna ekonomija in ekonomska politika, prav zaradi razli\xc4\x8dnih pomenov, ki jih lahko imata besedi ekonomija in politika. Tako je politi\xc4\x8dna ekonomija veda, ki s pomo\xc4\x8djo matemati\xc4\x8dnih vzorcev in statistike obravnava zgodovinske teorije o ekonomiji, a se ne spu\xc5\xa1\xc4\x8da v njih preu\xc4\x8devanje. Ekonomska politika pa preu\xc4\x8duje vpliv javnih in privatnih posegov v gospodarstvo, in sicer z izrecnim namenom, da stanje izbolj\xc5\xa1a. Lahko bi rekli, da politi\xc4\x8dna ekonomija predstavi obstoje\xc4\x8de stanje, ekonomska politika pa predlaga poteze za dosego \xc5\xbeelenega stanja._NEWLINE_Ekonomija velja za znanost gospodarjenja. Z uporabo matematike in razli\xc4\x8dnih ekonomskih modelov prikazuje in dokazuje racionalno uporabo sredstev s katerimi razpolaga gospodarstvo, podjetnik ali korporacija. Pri uporabi ekonomskih zakonitosti je gospodarstvenik omejen s pravom, naravnimi danostmi in tehnologijami. Poznavanje znanstvenih odkritij na tem podro\xc4\x8dju olaj\xc5\xa1a pravni znanosti in gospodarstvu, da sprejemajo najbolj racionalne odlo\xc4\x8ditve in tako ohranjajo gospodarstvo zdravo z omejevanjem gospodarskih kriz._NEWLINE_Ekonomija je ena vej znanosti, ki pridobiva na pomenu zaradi globalizma in povezovanja razli\xc4\x8dnih gospodarskih sistemov. Raznolikost dr\xc5\xbeavnih ureditev in vladavin lahko pomembno vplivajo na tr\xc5\xbene zakonitosti, \xc4\x8demur nasprotujejo razli\xc4\x8dne ureditve glede na njihove \xc5\xa1ibkosti. Nobelova nagrada s podro\xc4\x8dja ekonomije je pomembno dvignila pomen ekonomije med znanstveniki.'